Petras Repšys

Petras Repšys (g. 1940 m. rugsėjo 26 d. Šiauliuose) – lietuvių grafikas, medalių kūrėjas, monumentalistas.

 Biografija 
1960–1967 m. studijavo Vilniaus dailės institute grafiką. Nuo 1967 m. dalyvauja respublikinėse ir užsienio parodose. Dirba lakštinės, knygų, taikomosios grafikos, ekslibriso, molbertinės tapybos, freskos, skulptūros, medalistikos srityse. Ekslibrisus pradėjo kurti 1969 m.

Svarbesni darbai: estampai „Žmogus, ugnikalnis“ ir „Grįžulo ratai“ (1964), „Poetas“ (1974), iliustruotos knygos S. Gedos „Strazdas“ (1967), „Užmigę žirgeliai“ (1970). Apipavidalino Vilniaus knygyno „Versmė“ eksterjerą ir interjerą (1973–1978), nutapė freską „Metų laikai“ Vilniaus universiteto lituanistikos centre (1974–1984), sukūrė medalių ir kt. Petras Repšys. Šiaulių Povilo Višinskio viešoji biblioteka Petras Repšys knygas iliustruoja mažesnio amžiaus vaikams.

 Bibliografija 
 Petras Repšys (sud. Laima Kanopkienė, Eugenijus Karpavičius). – Vilnius: Sapnų sala, 2006. – ISBN 9955-9648-7-1

 Įvertinimas 
 1985 m. LTSR valstybinė premija
 1997 m. Lietuvos nacionalinė kultūros ir meno premija už ofortų ciklą „Senasis Vilnius“, medalių ciklus „Lietuvos panteonas“, „Lietuvos ginklo pergalės“, „Lemtingi Lietuvos tūkstantmečio įvykiai“, „Lietuvos nepriklausomybės šventės ir tragedijos“
 2000 m. Lietuvos didžiojo kunigaikščio Gedimino ordino Karininko kryžius

 Kūryba 
 Vilniaus Universiteto medalis – 
 Medalis poetui Sigitui Gedai – 
 Medalis Henrikui Čigriejui – 
 Medalis Jonui Strielkūnui –  
 Medalis Marcelijui Martinaičiui – 
 Medalis Juozui Apučiui – 
 Medalis Jonui Juškaičiui – 
 Medalis Maironiui. Reversas - 
 Medalis Maironio draugijai. Reversas - 
 Medalis Martynas Mažvydas. Katekizmas - 
 Medalis Lietuvos užsienio reikalų ministras Juozas Urbšys - 
 Medalis Joniškiui (Sidabrei) - 700 metų - 
 Medalis Vilniaus Dailės Akademija - 
 Medalis Vilniaus Dailės Akademijai 200 metų - 

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Lietuvos dailininkai
Kategorija:LTSR valstybinės premijos laureatai
Kategorija:Lietuvos iliustratoriai
Kategorija:Lietuvos medalininkai
Kategorija:Lietuvos ekslibrisų kūrėjai